પાલડી વિસ્તારમાં લઘુમતિ કોમને મકાનો વેચાતા રોકવા હિંદુજાગરણ મંચની રચના કરવામાં આવી છે, જેનાં નેજા હેઠળ સૌપ્રથમ બાઇક રેલીનુ આયોજન કરવામાં આવ્યુ હતું. ત્યારબાદ રવિવારે સવારે પી.ટી.ઠક્કર કોલેજથી મહાલક્ષ્મી ચાર રસ્તા સુધી મૌન રેલી અને માનવસાંકળનાં કાર્યક્રમની વ્યાપક જાહેરાત કરી દેવાઇ હતી. આ કાર્યક્રમને સફળ બનાવવા પાલડી વિસ્તારની સોસાયટીઓમાં હિંદુજાગરણ મંચનાં કાર્યકરોએ બેઠકો યોજી હતી, તેના પગલે રવિવારે સવારે પાલડી પીટી ઠક્કર કોલેજ આગળ મૌન રેલીમાં જોડાવા મોટી સંખ્યામાં નાગરિકો એકત્ર થયાં હતા. પરંતુ રેલી શરૂ થાય તે પહેલાં જ પાલડી પોલીસ સ્થળ ઉપર દોડી આવી હતી અને રેલી માટે મંજૂરી નથી લીધી એટલે રેલી યોજી શકાશે નહીં તેમ જણાવી દેતાં હિંદુજાગરણ મંચનાં આગેવાનો, કાર્યકરો તથા નાગરિકોમાં રોષની લાગણી ફેલાઇ જવા પામી હતી.